Nafarroako Parlamentuko Mahaiak, 2019ko otsailaren 4an egindako bilkuran, erabaki hau hartu zuen, besteak beste:

Sodena enpresa publikoaren jarduketei buruzko ikerketa batzordeak 2019ko urtarrilaren 30eko erabaki bat igorri dio Legebiltzarreko Mahaiari, zeinaren bidez eskatzen baitu batzordearen konklusioak onesteko epea luzatzea.

Erregelamenduko 62. artikuluan ezarritakoarekin bat, Eledunen Batzarrak erabakia hartu ondoren, honakoa erabakitzen da:

1. Sodena enpresa publikoaren jarduketei buruzko ikerketa batzordeak bere lanak, konklusioen eztabaida eta bozketa barne, bukatzeko epea 2019ko martxoaren 20ra arte luzatzea.

**2.** Erabaki hau Sodena enpresa publikoaren jarduketei buruzko ikerketa batzordeko lehendakariari eta kideei jakinaraztea, bai eta batzordeko legelari-idazkariari ere.

**3.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2019ko otsailaren 4an

Lehendakaria: Ainhoa Aznárez Igarza